Tèh hèrbal biasané diseduh nganggo banyu panas supaya nduwèni aroma wangi. Nanging, tèh hèrbal saka bahan wiji tanduran utawa oyot kerep kudu digodhog luwih dhisik sadurungé disaring lan disuguhaké. Senadyan ngandhut ramuan kembang utawa who garing, tèh sing asal saka godhong tèh kaya tèh mlathi utawa tèh Earl Grey ora kalebu tèh hèrbal. Campuran jeruk bergamot jroning tèh Earl Grey utawa kembang mlathi jroning tèh mlathi dimaksudaké minangka pewangi kanggo gawé variasi aroma tèh.